


PARLAMENTUL  ROMÂNIEI

CAMERA  DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	             Bucureşti, 18 februarie 2021
             Nr.  Pl-x  150/2015


BIROULUI  PERMANENT

AL

  CAMEREI DEPUTAŢILOR

  

Vă înaintăm, alăturat, RAPORTUL asupra Propunerii legislative pentru modificarea și completarea Legii nr. 135/2010 privind Codul de procedură penală, trimisă cu adresa nr. Pl- x 150 din 2 martie 2015 şi înregistrată cu nr. 4c-11/289  din 3 martie 2015.
     În raport cu obiectul şi conţinutul său, proiectul de lege face parte din categoria legilor organice.

                                                  Mihai – Alexandru Badea

RAPORT

asupra Propunerii legislative pentru modificarea și completarea Legii nr. 135/2010 privind Codul de Procedură Penală  

În conformitate cu prevederile art. 94 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Propunerea legislativă pentru modificarea și completarea Legii nr. 135/2010 privind Codul de Procedură Penală, trimisă cu adresa nr. Pl-x 150 din 2 martie 2015 şi  înregistrată cu nr. 4c-11/289  din 3 martie 2015.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională.

Senatul, în calitate de primă Cameră sesizată, a respins propunerea legislativă  în şedinţa din 25 februarie 2015. 

Comisia pentru drepturile omului, culte şi problemele minorităţilor naţionale a avizat  negativ  propunerea legislativă cu avizul nr. 4c-5/130 din 12 martie 2015.

Consiliul Legislativ, prin avizul nr. 771 din 1 iulie 2014, avizat negativ, iniţiativa legislativă.


Guvernul României a transmis 4 puncte de vedere din anii 2015, 2016, 2017 și 2020, prin care nu susţine adoptarea propunerii legislative.

Propunerea legislativă are ca obiect de reglementare: modificarea Legii nr. 135/2010 privind Codul de procedură penală, cu modificările și completările ulterioare, în sensul stabilirii regulii potrivit căreia hotărârile penale să devină executorii la  data redactării și motivării hotărârilor definitive sau, în cazul în care condamnatul a fost arestat preventiv în cursul procesului, de la data rămânerii definitive a hotărârii. Potrivit „Expunerii de motive”, prin propunerea legislativă se urmărește o dinamizare a procesului de redactare și motivare a hotărârilor penale definitive.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, expunerea de motive, punctele de vedere ale Guvernului României şi  avizul Consiliului Legislativ în şedinţa online din data de 18 februarie 2021. 


La dezbateri membrii Comisiei juridice, de disciplină şi imunităţi au fost prezenţi conform listei de prezenţă.

Cu ocazia dezbaterilor, s-a constatat că soluția legislativă propusă prin inițiativa legislativă aduce atingere efectului pozitiv al autorității de lucru judecat, respectiv efectului executoriu. Reglementările propuse sunt de natură să încalce principiul egalității în drepturi, prevăzut de art. 16 alin. (1) din Constituție, deoarece stabilește soluții diferite pentru persoane aflate în aceeași situație, respectiv aceea de persoane condamnate.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei Deputaţilor respingerea Propunerii legislative pentru modificarea și completarea Legii nr. 135/2010 privind Codul de Procedură Penală.

În raport cu obiectul şi conţinutul reglementării, propunerea legislativă face parte din categoria legilor organice.
                          PREŞEDINTE,                                              SECRETAR,

               Mihai – Alexandru Badea                             Cristian – Tudor Băcanu
Consilier parlamentar, Paul Şerban

